Diari Oficial de la Generalitat Valenciana


Sumari del DOGV 7733, del 03-03-2016 (2016/1494)

ORDRE 4/2016, d'1 de març, per la qual es determinen, a la Comunitat Valenciana, les institucions educatives que poden oferir els estudis conduents a l'obtenció de la certificació oficial que acredite estar en possessió de la formació equivalent a la formació pedagògica i didàctica exigida en l'article 100 de la Llei Orgànica 2/2006, de 3 de maig, d'Educació, per a aquelles persones que, per raons derivades de la seua titulació, no puguen accedir als estudis de màster.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/03/01/4/dof/vci/html**

### Dades del document

Número de DOGV
:   7733

Data del DOGV
:   03-03-2016

Secció del DOGV
:   I. DISPOSICIONS GENERALS

Número del document
:   2016/1494


Data del document
:   01-03-2016

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * legislació

Títol de la disposició corregit per la Correcció d'errades publicada en el DOCV número 7760 de 14.04.2016

ORDRE 4/2016, d'1 de març, de la Conselleria d'Educació, Investigació, Cultura i Esport, per la qual es determinen, a la Comunitat Valenciana, les institucions educatives que poden oferir els estudis conduents a l'obtenció de la certificació oficial que acredite estar en possessió de la formació equivalent a la formació pedagògica i didàctica exigida en l'art. 100 de la LO 2/2006, de 3 de maig, d'educació, per a aquelles persones que, per raons derivades de la seua titulació, no puguen accedir als estudis de màster, i per la qual es modifica parcialment l'Ordre de 30.09.2009, de la Conselleria d'Educació, per la qual es regula la convocatòria i el procediment per a la selecció de centres de pràctiques i s'estableixen orientacions per al desenvolupament del pràcticum dels títols oficials de màster que habiliten per a l'exercici de les professions de professor d'educació secundària obligatòria i batxillerat, formació professional i ensenyaments d'idiomes. [2016/1494]  
  
  
PREÀMBUL  
  
La Llei Orgànica 2/2006, de 3 de maig, d'Educació, modificada per la Llei Orgànica 8/2013, de 9 de desembre, estableix en l'article 100.2 que per a exercir la docència en els diferents ensenyaments regulats en l'esmentada llei és necessari estar en possessió de les titulacions acadèmiques corresponents i tindre la formació pedagògica i didàctica que el Govern estableix per a cada ensenyament.  
La disposició addicional única del Reial Decret 276/2007, de 23 de febrer, pel qual s'aprova el reglament d'ingrés, accessos i adquisició de noves especialitats en els cossos docents a què es refereix la Llei Orgànica d'Educació, i es regula el règim transitori d'ingrés a què fa referència la disposició transitòria dèsset de la llei esmentada, estableix les titulacions declarades equivalents a efectes de docència per a l'ingrés en determinats cossos docents.  
Igualment el Reial Decret 1834/2008, de 8 de novembre, pel qual es defineixen les condicions de formació per a l'exercici de la docència en l'educació secundària obligatòria, el batxillerat, la formació professional i els ensenyaments de règim especial i s'estableixen les especialitats dels cossos docents d'ensenyament secundari, especifica en l'article 9 que per a exercir la docència en l'educació secundària obligatòria, el batxillerat, la formació professional i l'ensenyament d'idiomes, caldrà estar en possessió d'un títol oficial de màster que acredite la formació pedagògica i didàctica d'acord amb el que estableixen els articles 94, 95 i 97 de l'esmentada Llei Orgànica d'Educació.  
  
Així mateix, la disposició addicional primera de l'esmentat reial decret estableix que aquells professors que no puguen accedir als estudis oficials de màster per raons derivades de la seua titulació hauran d'acreditar una formació pedagògica i didàctica equivalent a l'establida en l'article 100.2 de la Llei Orgànica d'Educació, en les condicions que establisca el Ministeri d'Educació.  
En desenvolupament d'aquest mandat legal es dicta l'Ordre EDU/2645/2011, de 23 de setembre, que estableix la formació equivalent a la formació pedagògica i didàctica exigida per a aquelles persones que, estant en possessió d'una titulació equivalent a efectes de docència, no poden realitzar els estudis de màster, definint els requisits dels estudis i establint en l'article 2.3 que les administracions educatives determinaran les institucions educatives que poden oferir aquests estudis. Així mateix, l'article 2.4 disposa que en superar aquests estudis l'administració educativa corresponent emetrà un certificat oficial, amb validesa en tot el territori nacional, segons les especificacions indicades en l'annex I, en el qual conste expressament la possessió de la formació pedagògica i didàctica equivalent a l'exigida en l'article 100.2 de la Llei Orgànica 2/2006, de 3 de maig. Aquesta ordre va ser objecte de modificació posteriorment per l'Ordre ECD/1058/2013, de 7 de juny, per la qual es modifica l'Ordre EDU/2645/2011, de 23 de setembre, per la qual s'estableix la formació equivalent a la formació pedagògica i didàctica exigida per a aquelles persones que, estant en possessió d'una titulació declarada equivalent a efectes de docència, no poden realitzar els estudis de màster.  
  
L'article 53.1 de l'Estatut d'Autonomia determina que és competència exclusiva de la Generalitat la regulació i administració de l'ensenyament en tota la seua extensió, nivells i graus, modalitats i especialitats, sense perjudici del que disposen l'article 27 de la Constitució Espanyola i les lleis orgàniques que, d'acord amb l'apartat 1 de l'article 81 d'aquella, el despleguen, de les facultats que atribueix a l'Estat el número 30 de l'apartat 1 de l'article 149 de la Constitució Espanyola, i de l'alta inspecció necessària per al seu compliment i garantia.  
  
És competència de la Conselleria d'Educació, Investigació, Cultura i Esport, en virtut del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria, determinar els aspectes que la mencionada ordre del Ministeri d'Educació atribueix a les administracions educatives.  
Pel que s'ha exposat, vista la proposta del secretari autonòmic d'Educació i Investigació i de conformitat amb aquesta, en exercici de les atribucions conferides per l'article 28.e de la Llei 5/1983, de 30 de desembre, del Consell,  
  
  
ORDENE  
  
Article 1. Objecte  
Determinar, a la Comunitat Valenciana, la institució educativa que oferirà els estudis conduents a la certificació oficial que acredite estar en possessió de la formació equivalent a la formació pedagògica i didàctica exigida en l'article 100 de la Llei Orgànica 2/2006, de 3 de maig, d'Educació, per a les persones que posseeixen una titulació equivalent a efectes de docència i no poden accedir als estudis de màster regulats per l'Ordre ECI/3858/2007, de 27 de desembre, per la qual s'estableixen els requisits per a la verificació dels títols universitaris oficials que habiliten per a l'exercici de les professions de professor d'educació secundària obligatòria i batxillerat, formació professional i ensenyaments d'idiomes, així com regular aquesta formació i la seua certificació.  
  
  
Article 2. Certificació oficial de la formació pedagògica i didàctica que habilite per a l'exercici de la docència  
1. A la Comunitat Valenciana, els estudis conduents a l'obtenció d'aquesta certificació oficial es denominen Certificat Oficial de Formació Pedagògica i Didàctica Equivalent.  
2. La conselleria competent en matèria d'educació emetrà per a aquelles persones que hagen superat els estudis indicats un certificat oficial, amb validesa en tot el territori nacional, segons el model de l'annex I.  
  
Article 3. Institucions educatives autoritzades  
S'autoritza el Centre Específic d'Educació a Distància de la Comunitat Valenciana (CEED) per a poder organitzar els estudis destinats a l'obtenció del Certificat Oficial de Formació Pedagògica i Didàctica Equivalent.  
  
Article 4. Convenis per a la realització del pràcticum per a l'obtenció del Certificat Oficial de la Formació Pedagògica i Didàctica Equivalent  
1. D'acord amb el que estableix l'Ordre EDU/2645/2011, de 27 de desembre, el pràcticum es realitzarà en col·laboració amb les institucions educatives que imparteixen els ensenyaments corresponents establits per les administracions educatives. Com a parts interessades, se subscriuran convenis entre les institucions educatives públiques designades per altres administracions educatives de l'Estat i el Consell, que podrà autoritzar-ne la signatura a la conselleria competent en matèria d'educació, per a la realització del pràcticum en centres docents sostinguts amb fons públics, centres privats i centres integrats de formació professional que impartisquen els ensenyament corresponents de titularitat de la Generalitat Valenciana.  
2. Amb caràcter general, els convenis tindran caràcter anual, i podran incorporar clàusules que establisquen les condicions per a la seua pròrroga o extinció.  
3. En els convenis subscrits entre les institucions educatives i l'administració educativa, es determinaran les condicions sota les quals s'haurà de constituir una comissió mixta de seguiment per a la supervisió de la col·laboració entre les dos parts interessades.  
4. Els convenis subscrits entre l'administració educativa i les institucions educatives públiques de tot l'estat podran contemplar el finançament del pràcticum per part de l'administració educativa. La Conselleria realitzarà un procediment de selecció de centres de pràctiques d'acord amb el que estableixen els articles 5, 6, 7 i 8 de l'Ordre de 30 de setembre de 2009, de la Conselleria d'Educació. Els centres de pràctiques, tutors i tutores de pràctiques, i coordinadors i coordinadores de pràctiques reconeguts per aquest procediment podran disposar de contraprestacions i beneficis, i assumiran les obligacions, que respectivament estableixen els articles 9, 10, 11, i 12 de l'Ordre de 30 de setembre de 2009, de la Conselleria d'Educació.  
  
Article 5. Planificació dels ensenyaments  
1. Els estudis a què es refereix l'article 2 d'aquesta ordre tindran una durada de 60 crèdits europeus als quals es refereix l'article 5 del Reial Decret 1393/2007, de 29 d'octubre.  
2. Per a accedir a la formació s'haurà d'acreditar, com a requisit previ, el domini d'una llengua estrangera equivalent al nivell que disposa l'Ordre ECD/1058/2013.  
3. El pràcticum, que tindrà caràcter presencial, es realitzarà en centres educatius públics i privats que impartisquen els ensenyaments corresponents, reconeguts com a centres de pràctiques per la Conselleria, i podrà adquirir aquesta condició qualsevol centre educatiu públic o privat que, degudament autoritzat, impartisca ensenyaments de formació professional o ensenyaments de règim especial.  
4. El pràcticum podrà ser convalidat per a aquell professorat que acredite degudament una experiència professional per un període mínim de 200 hores d'activitat lectiva en centres educatius públics i privats que impartisquen els ensenyaments corresponents. En cap cas es podrà convalidar el treball final d'estudis.  
5. La Conselleria d'Educació, Investigació, Cultura i Esport, a través de l'òrgan superior competent en matèria de formació permanent del professorat, i després de la comunicació d'ofici del Servei de Formació del Professorat que s'han superat els estudis corresponents, expedirà el certificat oficial que acredite estar en possessió de la formació pedagògica i didàctica equivalent, que serà expedit segons el model que figura en l'annex I d'aquesta ordre.  
  
Article 6. Convocatòries d'activitats formatives  
1. L'òrgan superior amb competència en matèria de formació permanent del professorat ha de dictar les resolucions necessàries per convocar la formació conduent a l'obtenció del certificat d'acreditació.  
  
2. La formació convocada es desenvoluparà segons l'estructura que disposa l'annex II, i establirà els criteris de selecció i priorització de participants, així com la temporalització, concreció dels criteris d'avaluació i convalidació de les activitats, i complirà els requisits que assenyalen els articles 3, 4 i 5 de l'Ordre EDU/2645/2011 de 23 de setembre.  
  
  
Article 7. Reconeixement de la tutorització del pràcticum  
La Conselleria reconeixerà la realització de tasques de tutorització avaluades positivament com a mèrit professional a l'efecte de concurs i convocatòries de mèrits així com en la promoció professional i el perfeccionament del component retributiu.  
  
  
DISPOSICIONS ADDICIONALS  
  
Primera  
La direcció general competent en matèria de personal docent podrà modificar les institucions educatives autoritzades en el futur mitjançant resolució.  
  
Segona. Incidència pressupostària  
La implementació i posterior desplegament d'aquesta ordre no tindrà cap incidència en la dotació de tots i cada un dels capítols de despesa assignada a la conselleria competent en matèria d'educació, i en tot cas haurà de ser atés amb els mitjans personals i materials de la conselleria competent per raó de la matèria.  
  
  
DISPOSICIÓ FINAL  
  
Única. Efectes  
Aquesta ordre produirà efectes l'endemà de la seua publicació en el Diari Oficial de la Comunitat Valenciana.  
  
València, 1 de març de 2016  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
  
  
  
ANNEX I  
Model de Certificat Oficial de Formació Pedagògica   
i Didàctica Equivalent  
  
(Escut de la Comunitat Valenciana)  
  
  
  
  
COMUNITAT VALENCIANA  
  
  
EL/LA CONSELLER/A D'EDUCACIÓ, INVESTIGACIÓ,   
CULTURA I ESPORT  
  
Fent ús de les atribucions que li confereixen les disposicions vigents, considerant que (nom i cognoms) ..., nascut/uda el dia ... d ... de ..., a ..., de nacionalitat ..., amb NIF/NIE ..., ha realitzat els estudis corresponents al programa que figura al dors amb un total de 60 crèdits i que ha manifestat suficiència acadèmica en les proves celebrades, expedeix el present  
  
  
  
CERTIFICAT OFICIAL DE FORMACIÓ PEDAGÒGICA  
 I DIDÀCTICA EQUIVALENT  
  
Amb validesa en tot el territori nacional, que acredita haver superat els esmentats estudis i posseir la formació pedagògica i didàctica equivalent a l'exigida en l'article 100.2 de la Llei Orgànica 2/2006, de 3 de maig, d'Educació.  
  
València, ... d ... de 2...  
  
  
El/La director/a dels estudis El/La conseller/a d'Educació,  
 Investigació, Cultura i Esport,  
  
  
  
  
   
  
ANNEX II  
Continguts de la formació del professorat en actiu  
  
Mòduls estatals Mòduls de formació permanent  
Genèric Desenvolupament de l'alumnat  
 Necessitats específiques d'atenció educativa  
 Sistema educatiu espanyol: història i evolució  
 LOE i el seu desplegament autonòmic  
 Tutoria i orientació  
 Educació emocional  
 Convivència  
 Atenció a la diversitat  
 Plans de millora  
 Funció de les famílies i la societat  
 Respecte a les diferències  
 Relació i orientació familiar  
 Sostenibilitat i medi ambient  
Específic Accés al mercat laboral  
 Formació al llarg de la vida  
 Concreció curricular  
 Desenvolupament de materials educatius  
 Participació de l'alumnat  
 Eines TIC  
 Eines d'avaluació  
 Metodologies d'aula  
 Indicadors de qualitat  
 Pràctiques de referència basades en investigació  
Pràcticum Pràcticum I. Contextualització  
 Pràcticum II. Pràctiques de cada especialitat docent  
 Treball de fi d'estudis  
 Formació específica de l'especialitat


Còpia Permalink ELI